CELEX: 62016CN0638
Language: hr
Date: 2016-12-12 00:00:00
Title: Predmet C-638/16: Zahtjev za prethodnu odluku koji je 12. prosinca 2016. uputio Conseil du Contentieux des Étrangers (Belgija) – X, X protiv État belge

6.2.2017   
            
            
               HR
            
            
               Službeni list Europske unije
            
            
               C 38/18
            
         Zahtjev za prethodnu odluku koji je 12. prosinca 2016. uputio Conseil du Contentieux des Étrangers (Belgija) – X, X protiv État belge
   (Predmet C-638/16)
   (2017/C 038/24)
   Jezik postupka: francuski
   
      Sud koji je uputio zahtjev
   
   Conseil du Contentieux des Étrangers
   
      Stranke glavnog postupka
   
   
      Tužitelji: X, X
   
      Tuženik: État belge
   
      Prethodna pitanja
   
   
               1.
            
            
               Odnose li se „međunarodne obveze” iz članka 25. stavka 1. točke (a) Uredbe br. 810/2009 od 13. srpnja 2009. o uspostavi Zakonika Zajednice o vizama (1) na sva prava zajamčena Poveljom Europske unije o temeljnim pravima, osobito ona zajamčena člancima 4. i 18., i obuhvaćaju li one također obveze koje države članice imaju na temelju Europske konvencije za zaštitu ljudskih prava i temeljnih sloboda i članka 33. Ženevske konvenciju o statusu izbjeglica?
            
         
               2.
            
            
               
                           A.
                        
                        
                           Treba li, uzimajući u obzir odgovor dan na prvo pitanje, članak 25. stavak 1. točku (a) Uredbe br. 810/2009 od 13. srpnja 2009. o uspostavi Zakonika Zajednice o vizama tumačiti na način da država članica kojoj je podnesen zahtjev za izdavanje vize s ograničenom područnom valjanošću, ne dovodeći u pitanje marginu prosudbe kojom raspolaže u pogledu okolnosti slučaja, mora izdati zatraženu vizu ako se pokaže da postoji rizik povrede članka 4. i/ili 18. Povelje Europske unije o temeljnim pravima ili druge međunarodne obveze kojom je vezana?
                        
                     
                           B.
                        
                        
                           Utječe li na odgovor na to pitanje postojanje veza između podnositelja zahtjeva i države članice kojoj je podnesen zahtjev za izdavanje vize (na primjer obiteljske veze, udomiteljske obitelji, jamci i sponzori, itd.)?
                        
                     
         
      (1)  Uredba (EZ) br. 810/2009 Europskog parlamenta i Vijeća od 13. srpnja 2009. o uspostavi Zakonika Zajednice o vizama (Zakonik o vizama) (SL L 243, str. 1.) (SL, posebno izdanje na hrvatskom jeziku, poglavlje 1., svezak 12., str. 8.).